
Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.7. pasākuma "Pilnveidot pacientu drošību un aprūpes kvalitāti" īstenošanas noteikumi
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
I. Vispārīgie jautājumi
· 1. Noteikumi nosaka:
· 1.1. kārtību, kādā īsteno Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" (turpmāk – specifiskais atbalsta mērķis) 4.1.2.7. pasākumu "Pilnveidot pacientu drošību un aprūpes kvalitāti" (turpmāk – pasākums);
· 1.2. pasākuma mērķi;
· 1.3. pasākumam pieejamo finansējumu un nacionālā līdzfinansējuma likmi;
· 1.4. prasības projekta iesniedzējam un sadarbības partneriem;
· 1.5. atbalstāmo darbību un izmaksu attiecināmības nosacījumus;
· 1.6. vienkāršoto izmaksu piemērošanas nosacījumus un kārtību.
· 2. Pasākuma ietvaros projekta iesnieguma atlasi īsteno ierobežotas projektu iesniegumu atlases veidā.
· 3. Pasākuma ietvaros atbildīgās iestādes funkcijas pilda Veselības ministrija (turpmāk – atbildīgā iestāde).
· 4. Pasākuma ietvaros plānotais atbalsta veids ir grants (dotācija).
· 5. Pasākuma īstenošanas vieta ir Latvijas Republika.
II. Pasākuma mērķis
· 6. Pasākuma mērķis ir pilnveidot pacientu drošību un aprūpes kvalitāti kvalitatīvai veselības aprūpes pakalpojuma nodrošināšanai.
· 7. Pasākuma mērķa grupa ir ārstniecības iestādes un visi Latvijas Republikas iedzīvotāji.
· 8. Pasākuma nacionālais rādītājs ir ārstniecības iestāžu skaits, kurās tiks pilnveidota pacientu drošība un aprūpes kvalitāte kvalitatīvai veselības aprūpes pakalpojuma nodrošināšanai, – 41 ārstniecības iestāde.
III. Pasākuma finansējums
· 9. Pasākumam plānotais un pieejamais kopējais finansējums ir 3 045 000 euro, tai skaitā Eiropas Sociālā fonda Plus finansējums – 2 588 250 euro un valsts budžeta līdzfinansējums – 456 750 euro.
· 10. Maksimālais Eiropas Sociālā fonda Plus finansējuma apmērs nepārsniedz 85 procentus no projekta kopējā attiecināmā finansējuma.
· 11. Pasākuma ietvaros izmaksas ir attiecināmas, ja tās atbilst šajos noteikumos minētajām izmaksu pozīcijām un ir radušās ne agrāk par 2024. gada 1. janvāri.
· 12. Pasākuma ietvaros projekta iesnieguma atlasi izsludina vienu reizi par visu pasākumam pieejamo finansējumu.
IV. Prasības projekta iesniedzējam un sadarbības partneriem
· 13. Pasākuma ietvaros projekta iesniedzējs ir Veselības ministrija – vadošā valsts pārvaldes iestāde veselības nozarē, kas izstrādā, organizē un uzrauga valsts politiku sabiedrības veselības jomā. Finansējuma saņēmējs ir Slimību profilakses un kontroles centrs – tiešās pārvaldes iestāde veselības nozarē, kas izstrādā slimību profilakses un veselības veicināšanas programmas un veic to īstenošanas metodisko vadību, kā arī plāno, metodiski vada, organizē, koordinē un veic pētījumus sabiedrības veselības jomā.
· 13.1 Šo noteikumu 13. punktā minētais finansējuma saņēmējs pasākumā sadarbības partneru statusā var iesaistīt Veselības ministrijas noteiktās metodiskās vadības institūcijas, kuras atbilstoši ar Veselības ministriju noslēgtam deleģēšanas līgumam īsteno metodiskās vadības uzdevumus un atbilstoši kompetencei veic metodiskās vadības institūcijai noteiktos pienākumus.
· 13.2 Šo noteikumu 13. punktā minētais finansējuma saņēmējs pasākumā sadarbības partneru statusā var iesaistīt Veselības ministrijas noteiktās metodiskās vadības institūcijas, kuras atbilstoši ar Veselības ministriju noslēgtam deleģēšanas līgumam īsteno metodiskās vadības uzdevumus un atbilstoši kompetencei veic metodiskās vadības institūcijai noteiktos pienākumus, kā arī Veselības ministriju.
· 13.3 Šo noteikumu 13. punktā minētais finansējuma saņēmējs atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, slēdz sadarbības līgumus ar sadarbības partneriem, kontrolē to izpildi un novērš dubultā finansējuma riskus. Sadarbības līgumā iekļauj vismaz šādus nosacījumus:
· 13.31. sadarbības partnera īstenojamās atbalstāmās darbības un to apjoms;
· 13.32. pārskatu un citas informācijas iesniegšanas kārtība un termiņi.
· 13.4 Finansējuma saņēmējs un sadarbības partneri (ja attiecināms), iesaistoties projekta īstenošanā, nodrošina, ka funkcijas, kuras tie pilda projekta īstenošanā, tiek nodalītas no pamatfunkciju izpildes un saimnieciskās darbības.
· 13.5 Sadarbības partneris iesaistās projekta īstenošanā ar saviem resursiem, tai skaitā ar tā īpašumā, valdījumā, turējumā vai lietojumā esošo nekustamo īpašumu, kā arī nodrošina pārskatu un citas informācijas iesniegšanu atbilstoši sadarbības līgumā noteiktajai kārtībai.
· 14. Projekta iesniedzējs sagatavo projekta iesniegumu atbilstoši projektu iesniegumu atlases nolikumā noteiktajām prasībām un iesniedz to sadarbības iestādē, izmantojot Kohēzijas politikas fondu vadības informācijas sistēmu. Projekta iesniegumam pievieno projekta iesniedzēja parakstītu apliecinājumu par interešu konflikta neesību, ievērojot Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. pantā noteiktās prasības.
V. Pasākuma atbalstāmās darbības un attiecināmās izmaksas
· 15. Pasākuma ietvaros ir atbalstāmas šādas darbības:
· 15.1. projekta vadības un īstenošanas nodrošināšana;
· 15.2. klīnisko vadlīniju, klīnisko kvalitātes indikatoru, klīnisko pacientu ceļu un atbilstoši starptautiski atzītām vadlīnijām profesionāļu izstrādātu klīnisko algoritmu izstrāde, aktualizēšana, ieviešana un uzraudzība, tai skaitā pilotprojektu īstenošana;
· 15.3. veselības aprūpes personāla zināšanu un prasmju pilnveidošana pacientu drošības un veselības aprūpes kvalitātes vadības jautājumos;
· 15.4. pacientu un veselības aprūpes personāla pieredzes uzlabošana par saņemtajiem veselības aprūpes pakalpojumiem;
· 15.5. pacientu aprūpes nepārtrauktības un aprūpes kvalitātes nodrošināšana;
· 15.6. komunikācijas un vizuālās identitātes prasību nodrošināšana.
· 16. Šo noteikumu 15.1. apakšpunktā minētās darbības ietvaros šo noteikumu 13. punktā minētajam finansējuma saņēmējam un šo noteikumu 13.1 punktā minētajiem sadarbības partneriem ir attiecināmas izmaksas, kas saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula 2021/1060), 55. panta 1. punktu projekta iesniegumā plānojamas kā viena izmaksu pozīcija, piemērojot izmaksu vienoto likmi 20 procentu apmērā no šo noteikumu 19.2. apakšpunktā minētajām projekta pārējām tiešajām attiecināmajām īstenošanas izmaksām. Minētās atbalstāmās darbības ietvaros ir attiecināmas finansējuma saņēmēja un sadarbības partneru projekta vadības personāla un īstenošanas personāla atlīdzības izmaksas.
· 17. Šo noteikumu 15.2., 15.3., 15.4. un 15.5. apakšpunktā minētās darbības ir atbalstāmas šo noteikumu 13. punktā minētajam finansējuma saņēmējam un šo noteikumu 13.1 punktā minētajiem sadarbības partneriem, un tās ietver šādas attiecināmo izmaksu pozīcijas:
· 17.1. metodisko materiālu, pētījumu, vadlīniju, aptauju un citu atbalstāmo darbību īstenošanai nepieciešamo dokumentu izstrādes un aktualizēšanas izmaksas;
· 17.2. apmācību organizēšanas un īstenošanas izmaksas;
· 17.3. konsultantu, ekspertu un citu kvalitātes vadības sistēmas ieviešanai nepieciešamo pakalpojumu izmaksas;
· 17.4. informatīvo semināru, konferenču un sabiedrības informēšanas pasākumu organizēšanas un īstenošanas izmaksas;
· 17.5. izmaksas horizontālā principa "Vienlīdzība, iekļaušana, nediskriminācija un pamattiesību ievērošana" darbību īstenošanai (tai skaitā subtitrēšanas un reāllaika transkripcijas pakalpojumu izmaksas, jomas konsultantu izmaksas, pandusu nomas, indukcijas cilpu nomas, zīmju valodas tulku un vieglās valodas tulkošanas pakalpojumu izmaksas), ja tās ir nepieciešamas vides un informācijas piekļūstamības nodrošināšanai;
· 17.6. izmaksas, kas projekta ietvaros saistītas ar pilotprojekta vadību un darbības nodrošināšanu;
· 17.7. iekšzemes komandējumu un darba braucienu izmaksas šo noteikumu 15.2., 15.3., 15.4. un 15.5. apakšpunktā minēto atbalstāmo darbību īstenošanai. Iekšzemes komandējumu izmaksas tiek segtas atbilstoši nosacījumiem, kas iekļauti vadošās iestādes metodikā "Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas "Izaugsme un nodarbinātība" un Eiropas Savienības kohēzijas politikas programmas 2021.–2027. gadam īstenošanai";
· 17.8. transporta izmaksas šo noteikumu 15.2., 15.3., 15.4. un 15.5. apakšpunktā minēto atbalstāmo darbību īstenošanai atbilstoši vadošās iestādes metodikai "Vienas vienības izmaksu standarta likmes aprēķina un piemērošanas metodika 1 km izmaksām darbības programmas "Izaugsme un nodarbinātība" un Eiropas Savienības kohēzijas politikas programmas 2021.–2027. gadam īstenošanai";
· 17.9. ārvalstu komandējumu izmaksas šo noteikumu 15.5. apakšpunktā minētās atbalstāmās darbības īstenošanai. Ārvalstu komandējumu izmaksas ir attiecināmas projekta vadības un īstenošanas personālam, kā arī citiem projektā iesaistītajiem, ja komandējuma nepieciešamība ir pamatota un tieši saistīta ar projekta mērķa sasniegšanu. Minētās izmaksas aprēķina un atlīdzina atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi.
· 18. Šo noteikumu 15.6. apakšpunktā minētā darbība ir atbalstāma šo noteikumu 13. punktā minētajam finansējuma saņēmējam un šo noteikumu 13.1 punktā minētajiem sadarbības partneriem, un tā ietver ar projekta darbībām tieši saistīto publicitātes pasākumu izmaksas šo noteikumu 23.3. apakšpunktā minēto prasību izpildei.
· 19. Šo noteikumu 16., 17. un 18. punktā minētās izmaksas veido projekta tiešās attiecināmās izmaksas, tai skaitā:
· 19.1. šo noteikumu 16. punktā minētās izmaksas veido projekta tiešās attiecināmās personāla izmaksas;
· 19.2. šo noteikumu 17. un 18. punktā minētās izmaksas veido projekta pārējās tiešās attiecināmās īstenošanas izmaksas.
· 20. Šo noteikumu 15. punktā minēto darbību īstenošanai ir attiecināmas projekta netiešās attiecināmās izmaksas, ko projekta iesniegumā plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 16. punktā minētajām projekta tiešajām personāla izmaksām.
· 21. Pievienotās vērtības nodokļa maksājumi, kas tiešā veidā saistīti ar projektu, ir uzskatāmi par attiecināmām izmaksām saskaņā ar regulas  2021/1060 64. panta 1. punkta "c" apakšpunktā ietvertajiem nosacījumiem.
VI. Pasākuma īstenošanas nosacījumi
· 22. Pasākuma ietvaros finansējuma saņēmējs izveido projekta vadības un uzraudzības darba grupu, kuras sastāvā pieaicina atbildīgās iestādes pārstāvi (novērotāja statusā) un kuras sanāksmes tiek organizētas pēc nepieciešamības, bet ne retāk kā reizi gadā. Ja nepieciešams, darba grupas sanāksmēs var tikt pieaicināti sadarbības partneru pārstāvji.
· 23. Īstenojot projektu, finansējuma saņēmējs un sadarbības partneri (ja attiecināms):
· 23.1. nodrošina, ka atbalstāmo darbību īstenošanai nepieciešamie iepirkumi tiek veikti, ievērojot publiskā iepirkuma procedūru regulējošos normatīvos aktus un īstenojot atklātu, pārredzamu, nediskriminējošu un konkurenci nodrošinošu procedūru, un, kur tas ir attiecināms un atbilstošs projekta darbības specifikai, īsteno sociāli atbildīgus iepirkumus;
· 23.2. izveido iekšējās kontroles sistēmu korupcijas un interešu konflikta riska novēršanai publiskas personas institūcijā atbilstoši normatīvajiem aktiem par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā;
· 23.3. nodrošina komunikācijas un vizuālās identitātes nosacījumu ievērošanu atbilstoši regulas 2021/1060 47. un 50. pantam un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, kā arī Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām;
· 23.4. nodrošina, ka projektā plānotie darbi netiek finansēti vai līdzfinansēti un nav plānots tos finansēt vai līdzfinansēt no citiem valsts vai ārvalstu finanšu atbalsta instrumentiem, un novērš dubultā finansējuma risku;
· 23.5. uzkrāj šādus datus:
· 23.5.1. par horizontālā principa "Vienlīdzība, iekļaušana, nediskriminācija un pamattiesību ievērošana" rādītāju – pasākumu un izstrādāto materiālu skaits, kuru saturā integrēti nediskriminācijas jautājumi, tostarp par tiesiskajiem un praktiskajiem aspektiem;
· 23.5.2. par projekta dalībniekiem, kuri uzskaitāmi atbilstoši Eiropas Parlamenta un Padomes 2021. gada 24. jūnija Regulas (ES)  2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr.  1296/2013, I pielikumam un normatīvā akta par Eiropas Savienības fondu projektu pārbaužu veikšanas kārtību 2021.–2027. gada plānošanas periodā 1. pielikumam, ja persona piedalās ārstniecības un ārstniecības atbalsta personāla izglītošanas pasākumā pacientu drošības un veselības aprūpes kvalitātes vadības jautājumos;
· 23.6. ja attiecināms, projekta ietvaros, veicot iepirkumus, nodrošina vides prasību integrāciju preču un pakalpojumu iepirkumos – zaļais publiskais iepirkums, kā arī izvērtē inovatīva publiskā iepirkuma nosacījumu piemērošanu.
· 24. Pasākuma ietvaros projektu īsteno saskaņā ar vienošanos par projekta īstenošanu, kas noslēgta starp finansējuma saņēmēju un sadarbības iestādi, ne ilgāk kā līdz 2029. gada 31. decembrim.

